ประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับศูนย์บริหารเงิน[๑] อาศัยอำนาจตามความในข้อ๗ แห่งกฎกระทรวงฉบับที่ ๑๓ (พ.ศ. ๒๔๙๗)ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕ และข้อ ๓และข้อ ๔ แห่งประกาศกระทรวงการคลัง เรื่อง คำสั่งรัฐมนตรีให้ไว้แก่ศูนย์บริหารเงินลงวันที่ ๓๐ มิถุนายน พ.ศ. ๒๕๔๗ เจ้าพนักงานออกประกาศไว้ ดังต่อไปนี้ข้อ ๑ผู้ประสงค์จะขอความเห็นชอบจัดตั้งศูนย์บริหารเงินต้องมีคุณสมบัติดังต่อไปนี้(๑)เป็นนิติบุคคลที่จดทะเบียนในประเทศไทยหรือต่างประเทศ(๒)มีบริษัทในเครือในประเทศไทย หรือในสาธารณรัฐสังคมนิยมเวียดนามหรือประเทศที่มีพรมแดนติดต่อกับประเทศไทยที่ประกอบธุรกิจด้านการผลิตและการค้าระหว่างประเทศหรือมีบริษัทในประเทศที่มีธุรกิจเกี่ยวเนื่องกันหรือมีความสัมพันธ์ทางธุรกิจที่ประกอบธุรกิจด้านการผลิตและการค้าระหว่างประเทศตั้งแต่๓ บริษัทขึ้นไปข้อ๒ ผู้ประสงค์จะขอความเห็นชอบจะต้องยื่นคำขอต่อรัฐมนตรีว่าการกระทรวงการคลังผ่านธนาคารแห่งประเทศไทยโดยให้ยื่นคำขอพร้อมเอกสารหลักฐานประกอบที่เกี่ยวข้องโดยจัดทำเป็น ๒ ชุดดังต่อไปนี้(๑)คำขอจัดตั้งศูนย์บริหารเงินตามแบบที่กำหนด(๒)สำเนาหรือภาพถ่ายหนังสือรับรองทุนจดทะเบียนของผู้ขอ(๓)สำเนาหรือภาพถ่ายหนังสือบริคณห์สนธิ ข้อบังคับ และบัญชีรายชื่อผู้ถือหุ้นของผู้ขอ(๔)รายชื่อกลุ่มบริษัทในเครือในประเทศและต่างประเทศหรือกลุ่มบริษัทที่มีธุรกิจเกี่ยวเนื่องกันหรือมีความสัมพันธ์ทางธุรกิจ(๕)หนังสือยินยอมจากกลุ่มบริษัทในประเทศมอบอำนาจให้บริหารจัดการทางการเงิน(๖)งบการเงินล่าสุดที่ผู้สอบบัญชีรับรองแล้วของกลุ่มบริษัทในเครือหรือกลุ่มบริษัทในประเทศที่ยินยอมให้บริหารจัดการทางการเงินในการยื่นคำขออนุญาตตามวรรคหนึ่งให้ยื่นผ่านธนาคารแห่งประเทศไทย สำนักงานใหญ่ กรุงเทพมหานครในการพิจารณาให้ความเห็นชอบจะพิจารณาจากคุณสมบัติของผู้ขอ และความเหมาะสมของสถานการณ์ข้อ ๓เมื่อผู้ขออนุญาตได้รับความเห็นชอบให้จัดตั้งศูนย์บริหารเงินแล้วธนาคารแห่งประเทศไทยจะมีหนังสือแจ้งผลการพิจารณาให้ทราบเพื่อให้ผู้ประกอบธุรกิจดำเนินการจัดตั้งศูนย์บริหารเงินเป็นนิติบุคคลที่จดทะเบียนในประเทศไทยและยื่นขอรับใบอนุญาตเป็นศูนย์บริหารเงินพร้อมส่งสำเนาใบสำคัญการจดทะเบียนเป็นนิติบุคคลหนังสือรับรองและรายชื่อผู้ถือหุ้นที่กระทรวงพาณิชย์รับรองแล้วไปให้เจ้าพนักงานภายใน๑ ปี นับจากวันที่ได้รับความเห็นให้จัดตั้งศูนย์บริหารเงินข้อ ๔เจ้าพนักงานอาจเสนอความเห็นต่อรัฐมนตรีว่าการกระทรวงการคลังเพื่อพิจารณาไม่อนุญาตหรือถอนใบอนุญาต หรือไม่ต่ออายุใบอนุญาตหากเจ้าพนักงานมีข้อสงสัยหรือมีเหตุที่เชื่อได้ว่านิติบุคคลที่ขอรับอนุญาตหรือศูนย์บริหารเงิน กระทำการดังต่อไปนี้(๑)ไม่ปฏิบัติหรือฝ่าฝืนกฎหมายว่าด้วยการควบคุมการแลกเปลี่ยนเงิน หรือกฎ ข้อบังคับคำสั่ง และประกาศที่ได้ออกเพื่อดำเนินการตามกฎหมายนั้น(๒)ปฏิบัติการอันเป็นภัยต่อระบบการแลกเปลี่ยนเงิน(๓)ปฏิบัติการอันเป็นภัยต่อสาธารณชนในทางเศรษฐกิจ(๔)เหตุอื่นใดตามที่เจ้าพนักงานเห็นสมควรในกรณีที่รัฐมนตรีสั่งถอนหรือแจ้งไม่ต่ออายุใบอนุญาตของศูนย์บริหารเงินนั้นให้เจ้าของหรือผู้จัดการส่งคืนใบอนุญาตต่อเจ้าพนักงานภายในระยะเวลาที่เจ้าพนักงานกำหนดข้อ ๕ ในการประกอบธุรกิจ ให้ศูนย์บริหารเงินถือปฏิบัติตามหลักเกณฑ์และวิธีการดังต่อไปนี้(๑)การชำระเงินให้กับกลุ่มบริษัทและบริษัทคู่ค้าในประเทศไทยต้องเป็นเงินบาทสำหรับการชำระเงินให้กับบริษัทในต่างประเทศให้ชำระเป็นเงินตราต่างประเทศเว้นแต่สาธารณรัฐสังคมนิยมเวียดนาม และประเทศที่มีพรมแดนติดต่อกับประเทศไทยให้ชำระเป็นเงินบาทได้(๒)การนำสภาพคล่องส่วนเกินของกลุ่มบริษัทไปให้กลุ่มบริษัทในต่างประเทศกู้ยืมเป็นเงินตราต่างประเทศได้ไม่เกินวงเงินที่เจ้าพนักงานกำหนดโดยจะพิจารณาจากฐานะทางการเงินและผลประกอบการของกลุ่มบริษัท(๓)การซื้อ ขายเงินตราต่างประเทศ และการทำธุรกรรมเพื่อบริหารความเสี่ยงจากอัตราแลกเปลี่ยนจะต้องทำกับนิติบุคคลรับอนุญาตในประเทศเท่านั้น(๔)นำรายได้จากต่างประเทศฝากเข้าบัญชีเงินฝากเงินตราต่างประเทศได้โดยให้แจ้งชื่อนิติบุคคลรับอนุญาตผู้รักษาบัญชีและหมายเลขบัญชีดังกล่าวต่อเจ้าพนักงานและมิให้นำเงินตราต่างประเทศในบัญชีดังกล่าวนี้ไปใช้เพื่อวัตถุประสงค์อื่นที่มิใช่ธุรกิจการบริหารจัดการทางการเงินโดยยอดคงเหลือในบัญชีรวมทุกบัญชีจะต้องไม่เกินวงเงินตามที่เจ้าพนักงานกำหนดซึ่งจะพิจารณาจากฐานะทางการเงินและผลประกอบการของกลุ่มบริษัท(๕)[๒]จัดให้มีการบันทึกบัญชีทุกรายการให้เรียบร้อย ถูกต้อง และเป็นปัจจุบันรวมทั้งต้องมีผู้ตรวจสอบบัญชีที่เชื่อถือได้ตรวจสอบเป็นประจำอย่างน้อยปีละ ๑ ครั้งทั้งนี้รายการบัญชีดังกล่าวจะต้องเก็บรักษาไว้ไม่น้อยกว่า ๕ ปีเพื่อให้เจ้าพนักงานสามารถตรวจสอบได้เมื่อต้องการ(๖)จัดให้มีการแยกบันทึกบัญชีของตนกับกลุ่มบริษัทให้ชัดเจน(๗)ต้องจัดทำรายงานตามหลักเกณฑ์และวิธีการที่เจ้าพนักงานกำหนดข้อ ๖ในกรณีที่มีการเปลี่ยนแปลงสภาพนิติบุคคลของศูนย์บริหารเงินให้รายงานการเปลี่ยนแปลงดังกล่าวต่อเจ้าพนักงานเป็นหนังสือ พร้อมทั้งยื่นเอกสารหลักฐานที่เกี่ยวข้องภายใน๑๕ วัน นับแต่วันที่มีการเปลี่ยนแปลงทางทะเบียนข้อ ๗ ประกาศฉบับนี้ให้ใช้บังคับตั้งแต่วันที่ ๕กรกฎาคม พ.ศ. ๒๕๔๗ เป็นต้นไปประกาศณ วันที่ ๕ กรกฎาคม พ.ศ. ๒๕๔๗ทัศนา รัชตโพธิ์เจ้าพนักงานควบคุมการแลกเปลี่ยนเงิน ประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับศูนย์บริหารเงิน (ฉบับที่ ๒)[๓]ข้อ ๒ ประกาศฉบับนี้ให้ใช้บังคับตั้งแต่วันที่ ๑สิงหาคม พ.ศ. ๒๕๔๙ เป็นต้นสัญชัย/จัดทำ๒๑ มีนาคม ๒๕๕๑โชติกานต์/ปรับปรุง๓ กรกฎาคม ๒๕๖๑[๑] ราชกิจจานุเบกษาเล่ม ๑๒๑/ตอนพิเศษ ๘๑ ง/หน้า ๑๘/๒๓ กรกฎาคม ๒๕๔๗[๒] ข้อ ๕(๕) แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับศูนย์บริหารเงิน (ฉบับที่ ๒)[๓]ราชกิจจานุเบกษา เล่ม ๑๒๓/ตอนพิเศษ ๙๘ ง/หน้า ๓๙/๒๒ กันยายน ๒๕๔๙